Onteiening: Sperdatum vir besluit uitgestelFoto: Magda Ehlers/Pexels.com Die parlement het die sperdatum vir die besluit van die ad hoc-komitee oor die verandering van die Grondwet om onteiening sonder vergoeding te vergemaklik, met twee maande uitgestel. Die komitee moes eintlik al teen die einde van vandeesmaand die voorgestelde bewoording van enige grondwetlike verandering aan die Nasionale Vergadering voorgelê het. Openbare insette word tans landwyd aangehoor en die proses sou beslis nie teen die einde van vandeesmaand voltooi kon word nie. Onder meer het die ANC steeds geen voorstel vir die bewoording van ‘n grondwetlike wysiging ingedien nie. Die nuwe sperdatum vir die afhandeling van die ad hoc-komitee se werk is 29 Mei.